stanford-oval/wikipedia huggingface dataset:
וולוו ציוד בנייה
היסטוריה

שלושה אנשים ייסדו את הבסיס עליו קמה וולוו ציוד בנייה: יוהאן תיאופרון מונקטל, והאחים ז'אן בולינדר וקרל גרהרד בולינדר.
בשנת 1832 ייסד יוהאן תיאופרון מונקטל, שהיה אז רק 27, את החברה "Munktells Mekaniska Verkstad AB" שלימים תהיה וולוו ציוד בנייה בעיר אסקילסטונה שבשוודיה. בשנת 1913 מונקטל וצוותו ייצרו את הטרקטור השוודי הראשון. באותה תקופה, האחים ז'אן וקרל גרהרד בולינדר מסטוקהולם ייסדו את החברה "J. & C.G. Bolinders Mekaniska Verkstad AB" וייצרו מאז 1844 מנועי קיטור ונפט גולמי.
בשנת 1932 מאה שנה בדיוק לאחר שיוהאן תיאופרון מונקטל הקים את החברה באסקילסטונה, עובר בולינדר לעיר אסקילסטונה ושתי החברות מתמזגות לחברה אחת בשם בולינדר-מונקטל. בשנת 1934 מייצרת בולינדר-מונקטל את הטרקטור האגדי BM 25.
בשנת 1950 וולוו רכשה את יצרנית המכונות בולינדר-מונקטל (BM). ארבע שנים מאוחר יותר בשנת 1954, החברה ייצרה את מעמיס הגלגלים הראשון שלה H10; הראשון בעולם שמציג מערכת זרוע הרמה מקבילה ותושבת חיבור, וזה ביסס את וולוו כאחת מחברות הבנייה המובילות בעולם. הם ייצרו את המוביל המפרקי הראשון בעולם: וולוו DR 631‏ Gravel Charlie - בשנת 1966.
בשנת 1973 שונה שם החברה לוולוו BM‏ AB. בשנת 1985, וולוו BM מתחברת עם היצרנית האמריקאית קלארק ציוד וחברת הבת שלה אוקליד משאיות. שם המוצר "קלארק מישיגן" קוצר ל"מישיגן" ושלושת שמות המותג "וולוו BM", "מישיגן" ו"אוקליד" שולבו בחברה החדשה VME Group.
בשנת 1995 VME הופכת לחברה בבעלות מלאה של וולוו, ומשנה את שמה לוולוו ציוד בנייה.
בשנת 1998 וולוו ציוד בנייה הפכה לחברה הזרה הראשונה שהשקיעה בקוריאה הדרומית. רכישת "סמסונג תעשיות כבדות" (חטיבת ציוד הבנייה) חיזקה את היצע המוצרים של וולוו ואת נוכחותה באסיה.
בינואר 2007 וולוו רכשה 70% מחברת "תאגיד שאנדונג לינגונג מכונות לבנייה בע"מ". בחודש אפריל של אותה שנה, וולוו סיימה גם את רכישת חטיבת מכונות הבנייה בכבישים של החברה האמריקאית "אינגרסול רנד".
ביולי 2020 מכרה וולוו ציוד בנייה את חברת הבת "Blaw-Knox" (אותה רכשה ב-2007), המייצרת מכונות ריצוף, לחברת "גנסור תעשיות בע"מ".
ראו גם

וולוו
וולוו משאיות
וולוו אוטובוסים
הערות שוליים

1 2 3  "Annual and Sustainability Report 2016" (PDF). Volvo. pp. 81, 92.
↑  "Looking Back - Moving Forward" (PDF). אורכב מ-המקור (PDF) ב-5 במרץ 2016. נבדק ב-5 באוקטובר 2015. {{cite web}}:  (עזרה)
↑  "Volvo CE sells Blaw-Knox pavers to Gencor". 2020-07-31. נבדק ב-2020-08-10.
| --- | --- |
בקרת זהויות :  SELIBR: 135358  VIAF: 133103671   WorldCat (עם VIAF): 133103671 
מחפרון וולוו
טרקטור וולוו BM
וולוו A25D
מחפר וולוו
פול (מאפייה)

| --- | --- |


 נתונים כלליים
 סוג:  פרטי
 מייסדים:  שארלמנייה מאיוט
 תקופת הפעילות:  1889–הווה (כ־136 שנים)
 חברת אם:  גרופ הולדר
 מיקום המטה:  מרק-אן-בארל, צרפת
 ענפי תעשייה:  מסעדנות
 מוצרים עיקריים:  מזון מהיר/מאפייה-בית קפה, כולל מגוון סוגים של לחם כגון כעכים ומאפין, כריכים קרים, סלטים, מרקים, עוגות ומגדנאות
 רווח:   450 מיליון דולר אמריקני [דרוש מקור]
  
 אתר רשמי
 
פול (בצרפתית: Paul) היא רשת מאפיות ובתי קפה צרפתית, שהוקמה ב-1889 בעיר קרויה, בצפון צרפת, על ידי שארלמנייה מאיוט. מטה התאגיד Boulangeries Paul SAS נמצא בעיר מרק-אן-בארל, ליד העיר ליל.
מקרונים בפול
נכון לאוגוסט 2011, ישנן מעל 436 מאפיות ובתי קפה פול בזכיינות (326 בצרפת ו-127 ב-24 ארצות נוספות) בצרפת, ספרד, בלגיה, בריטניה, הולנד, צ'כיה, טורקיה, יוון, רומניה, מרוקו, לבנון, ערב הסעודית, כווית, איחוד האמירויות, בחריין, יפן, טאיוון, ירדן, סין, מצרים וארצות הברית. הרשת מתמחה בהגשת מוצרים צרפתיים, כולל לחמים, קרפים, כריכים, מקרונים, מרקים, עוגות, מגדנאות, קפה, יין ובירה. גרופ הולדר היא חברת האם של פול.
חנות של הרשת בכיכר ואצלב, פראג
ורבורג פינקוס

| --- | --- |
סמליל החברה

 נתונים כלליים
 מייסדים:  אריק מוריץ ורבורג, ליונל פינקוס
 תקופת הפעילות:  1966–הווה (כ־59 שנים)
 חברות בנות:  GlobalSpec
 מיקום המטה:  ניו יורק, ארצות הברית
 ענפי תעשייה:  השקעות
 יו"ר:  טימותי גייטנר
 מנכ"ל:  צ'ארלס (צ'יפ) קיי
 עובדים:  1000+
  
 Warburg Pincus
 
ורבורג פינקוס (באנגלית: Warburg Pincus) היא קרן השקעות פרטיות אמריקאית, המנהלת הון של 40 מיליארד דולר ומשקיעה בנכסים במגוון תחומים: קמעונאות, תעשייה, אנרגיה, שירותים פיננסיים, בריאות, טכנולוגיה ונדל"ן.
מטה החברה הראשי נמצא בעיר ניו יורק, ארצות הברית, מלבדו לחברה נציגות במדינות אירופה, ברזיל, סין והודו.
החברה הוקמה בשנת 1966 וגייסה 15 קרנות הון פרטיות שהשקיעו 58 מיליארד דולר ב-760 חברות מ-40 מדינות.
קרן ההשקעות היא בינלאומית וכ-35% מההשקעות של שלה הן מחוץ לארצות הברית.
היסטוריה

קרן ורבורג פינקוס הוקמה בשנת 1966 על ידי אריק מוריץ ורבורג וליונל פינקוס תחת השם מ"מ ורבורג ושות' (M. M. Warburg & Co) לאחר שמוזגה עם חברתו של פינקוס.
בשנת 1970, הוחלף שמה של החברה ל-E.M. Warburg Pincus & Co.
בשנת 1983, ביצעה את השקעתה הראשונה באירופה ובשנת 1994 פתחה את משרדה הראשון באסיה.
בשנת 1985, הודיעה החברה על מינוייהם של ג'וזף לנדי (Joseph P. Landy) וצ'ארלס קיי (Charles R. Kaye) למנכ"לי החברה.
בשנת 1999, ניסתה החברה לרכוש את מועדון הכדורגל האנגלי, אברטון.
בשנת 2001, החליפה החברה את שמה לוורבורג פינקוס (Warburg Pincus) וכמו כן גם את הלוגו והמיתוג שלה, והשלימה גיוס של קרן השקעות פרטית של 2.8 מיליארד דולר
בשנת 2005, גייסה קרן השקעות פרטית חדשה עם הון של 8 מיליארד דולר.
בחודש מרץ 2014, הודיעה החברה על מינויו של טימותי גייטנר לנשיא החברה.
בחודש אוקטובר 2014, הודיעה החברה כי גייסה 4 מיליארד דולר עבור קרן ההשקעות הפרטית הראשונה שלה הממוקדת באנרגיה.
פעילות בישראל

בשנת 1999, נכנסה כמשקיעה בגרעין השליטה של חברת נס טכנולוגיות, לפי שווי של 195 מיליון דולר. ההשקעה של ורבורג פינקוס הייתה בהיקף של 35 מיליון דולר, והעניקה לה בתמורה 18% מנס טכנולוגיות. בשנת 2003 הגדילה את החזקותיה בנס ל-34%, לאחר עסקת רכישה שבוצעה בהחלפת מניות, עם חברת שירותי המחשוב האמריקנית-הודית אפאר שגם בה הייתה ורבורג פינקוס בעלת מניות. בשנת 2004 הונפקה החברה בבורסת נאסד"ק. ורבורג פינקוס מכרה בהדרגה את מניותה, ויצאה סופית מההשקעה כאשר מכרה כ-9% מהמניות, תמורת ב-35 מיליון דולר, לתאגיד הבנקאות האמריקאי סיטיגרופ בשנת 2008.
בשנת 2007 רכשה את השליטה באליאנס חברה לצמיגים מידי אליעזר פישמן לפי שווי של כ-50 מיליון דולר ומכרה אותה ב-2013 לפי שווי של כ-500 מיליון דולר.
בחודש יולי 2018, רכשה את חברת האשראי הישראלית, לאומי קארד, תמורת 2.5 מיליארד ש"ח.
הערות שוליים

↑  Bloomberg - Are you a robot?, www.bloomberg.com
↑  Warburg Pincus-backed Rubicon buys Top-Co, PE Hub, ‏2016-11-14
↑  Warburg Pincus | Venture Intelligence, www.ventureintelligence.com
↑  BBC News | Football | Everton takeover bid accepted, news.bbc.co.uk
↑  "Warburg Pincus founder Lionel Pincus dies". Reuters (באנגלית). 2009-10-11. נבדק ב-2019-02-16.
↑  צורי דאר, חברת ההשקעות האמריקאית ורבורג פינקוס השלימה גיוס קרן שמינית של 2.8 מיליארד דולר, באתר TheMarker‏, 31 ביולי 2001
↑  מיכל רמתי, חברת ההשקעות הפרטית ורבורג פינקוס גייסה קרן השקעות של 8 מיליארד דולר, באתר הארץ, 15 באוגוסט 2015
↑  "Warburg Pincus raises $4 billion private equity fund for energy". Reuters (באנגלית). 2014-10-27. נבדק ב-2019-02-16.
↑  בועז לוי, הנס שלא קרה למשפחת וולפסון, באתר הארץ, 17 ביוני 2001
↑  צורי דאר, נס טכנולוגיות תתמזג עם חברת ה-IT אפאר אינפוטק בעסקת מניות בשווי 78 מיליון דולר, באתר הארץ, 12 במאי 2001
↑  יובל מנדלסון, ‏נס טכנולוגיות הגישה ל-SEC תשקיף לגיוס 150 מיליון דולר, באתר גלובס, 7 במאי 2004
↑  עומרי כהן, סיטי הופך לבעל המניות הגדול בנס טכנולוגיות; רכש כ-9% מהמניות ב-35 מיליון דולר, באתר הארץ, 20 במרץ 2008
↑   מיכאל רוכוורגר, האקזיט של וורבורג פינקוס: רכשה את אליאנס ב-50 מ' ד' - מכרה אותה ב-500 מ' ד', באתר TheMarker‏, 14 באפריל 2013
↑  גולן חזני, נחתם סופית: לאומי קארד נמכרה לקרן ורבורג פינקוס, באתר כלכליסט, 28 ביולי 2018
אני מספר ארבע (ספר)

| --- | --- |

 מידע כללי
 מאת:  פיטקוס לור (ג'יימס פריי וג'ובי האגהס)
 שפת המקור:  אנגלית
 סוגה:  נוער מדע בדיוני
 הוצאה
 הוצאה:  הרפר קולינס 
 הוצאה בשפת המקור:  HarperCollins
 תאריך הוצאה:  2010
 מספר עמודים:  440 348 (בגרסה העברית)
 הוצאה בעברית
 הוצאה:  כנרת
 תאריך:  2011
 תרגום:  רחל אהרוני
 סדרה
 סדרת ספרים:  בני לוריאן
 הספר הבא:  כוחה של מספר שש
 קישורים חיצוניים
 הספרייה הלאומית:  003150999
 
אני מספר ארבע הוא ספר מדע בדיוני לנוער מאת פיטקוס לור (שם בדוי לג'יימס פריי וג'ובי האגהס) והספר הראשון בסדרת ספרי בני לוריאן. הספר פורסם על ידי HarperCollins ב-3 באוגוסט 2010, ובמשך שבעה שבועות רצופים היה במקום הראשון ברשימת רבי-המכר לילדים של "הניו יורק טיימס".
דרימוורקס קנו את הזכויות לסרט ביוני 2009; הסרט יצא למסכים ב-18 בפברואר 2011 והיה הסרט הראשון של דרימוורקס שהופץ על ידי חברת Touchstone Pictures של דיסני. ספר זה הוא הראשון מתוך סדרה בת שבעה ספרים.
דמויות > ג'ון סמית / מספר ארבע

ג'ון הוא גארד, לורי בעל כישרונות ויכולות שעוזרות לו להגן על עצמו ועל אחרים. כישרונות אלה, או מורשות, מתחילות להופיע במהלך הספר. בסוף הספר המורשות שלו הן:
טלקינזיס - לכל הגארד מלוריאן יש את הכוח הזה, אותו הם מפתחים כשמקבלים את המורשת הראשונה שלהם, או כמעט מיד אחר כך.
לומן - היכולת לייצר אור וחום מידיו ועמידות לחום ולאש שמשתרעת על כל גופו (כלומר הוא לא יכול להישרף, אך עדיין יכול למות משאיפת עשן).
טלפתיה עם חיות - היכולת לתקשר עם חיות. הוא גילה את המורשת הזו אחרונה, כמעט בסוף הספר, למרות שזו הייתה המורשת הראשונה שלו, שהופיעה לפני זמן הספר.
הגברה - כל הגארד יורשים כוח פיזי, מהירות, רפלקסים, סיבולת ויציבות מוגברים.
דמויות > הנרי סמית / ברנדון

הנרי הוא הספאן של ג'ון, או מספר ארבע. היו לו אישה וילד בלוריאן, אבל הוא עזב אותם על מנת להגן על ג'ון כשלוריאן הושמד. הוא המשגיח של ג'ון והוא גם מאמן ומלמד אותו כשהמורשות שלו מתפתחות. שמו בלוריאן היה ברנדון. הוא כמו אב לג'ון משום שגם הוא נאלץ לעזוב את משפחתו בלוריאן. הנרי מת בסוף הספר, בעודו מגן על ג'ון מהמוגדוריאנים.
דמויות > הדלי / ברני קוסאר

ברני קוסאר הוא כימרה מלוריאן, והוא עקב והגן על ג'ון והנרי מאז שהגיעו לכדור הארץ. בפלורידה, ברני הופיע בפני ג'ון מספר פעמים כשממית; בעוד שבעדן הוא הפך לכלב ציד. ברני נקרא על שמו של רכז עבר בליגת הפוטבול הלאומית. אולם שמו של ברני בלוריאן, שנחשף בחזיונות של ג'ון מהזמן שחי בלוריאן, היה הדלי. ג'ון לא מודע לטבעו האמיתי של ברני (למרות שהנרי ידע לכל אורך הדרך), עד שהוא משתנה לבהמה ענקית בקרב נגד המוגדוריאנים בבית הספר התיכון.
דמויות > שרה הארט

שרה הארט היא חברתו של ג'ון. שרה מתוארת כנערה חכמה ויפהפייה. במקור היא מעודדת, שיצאה עם מארק ג'יימס, רכז קבוצת הפוטבול של בית הספר. לאחר שהוריה שלחו אותה לדודתה לקיץ, היא התאהבה בצילום, וכשחזרה, החליטה לפרוש מקבוצת המעודדות ולהיפרד ממארק. יש לה תשוקה לצילום ולבעלי חיים. אחרי שג'ון משתמש ביכולותיו כדי להציל אותה משרפה, היא מגלה את טבעו האמיתי.
דמויות > סאם גוד

סאם גוד הוא חברו הטוב של ג'ון. סאם הוא מאמין מושבע בחייזרים ובתאוריות קשר חייזריות, שמאמין שחייזרים חטפו את אביו הנעדר; כל זה בשל העובדה שאביו חקר חיים מחוץ לכדור הארץ, וסאם ניסה ללכת בעקבותיו. הוא חושד בג'ון בפעם הראשונה לאחר שהם מותקפים על ידי מארק וחבריו ברכבת השדים, אבל הוא לא מגלה במפורש עד שהוא רואה את ג'ון נלחם בשלושת הגברים באתונה שכותבים את המגזין "הם מתהלכים בקרבנו". הוא מתואר כילד כחוש עם משקפיים, למרות שהם לא שלו - הוא מסביר לג'ון שהם היו של אביו, והוא מרכיב אותם כדי לראות דרך עיניו של אביו. במהלך הקרב במוגדוריאנים, סאם מציל את חייו של ג'ון על ידי הריגת אחד מהחיילים, ואת חייה של שש על ידי נשיאתה למשאית שלו לאחר שהיא נפצעת. הוא מחליט ללוות את ג'ון ואת שש כשהם עוזבים את עדן.
דמויות > מספר שש

מספר שש היא ילדה מלוריאן אשר מופיעה בספר בנוסף למספר ארבע / ג'ון סמית. היא בת 16. שש מתוארת כבעלת שיער שחור כעורב, עור בצבע זית, עיני לוז, עצמות לחיים גבוהות, פה רחב, ונמוכה ממספר ארבע / ג'ון סמית בכחמישה סנטימטרים. הספאן שלה, קטרינה, מתה שלוש שנים לפני תחילת הספר. היא גארד, כמו כל שאר הנערים מלוריאן. המורשות של שש הן:
טלקינזיס - כמו ג'ון, היא יכולה להזיז חפצים על ידי מחשבותיה. לא נאמר עד כמה הכוח שלה מפותח אבל ממידע מודלף אמור להיות לה כוח חזק יותר משל שלוש בטלקינזיס.
חוסר נראות - שש יכולה להפוך את עצמה לבלתי נראית. היא מצליחה לחמוק לתוך בית הספר למרות כמות המוגדוריאנים העצומה בחוץ. שש יכולה להפוך אנשים לבלתי נראים על ידי מגע; אולם, זה מוגבל רק לזוג אנשים. לסבו של ג'ון הייתה מורשת זו.
שליטה במזג האוויר - שש יכולה לשלוט במזג האוויר. לאביו של ג'ון הייתה מורשת זו.
הגברה - כל הגארד יורשים כוח פיזי, מהירות, רפלקסים, סיבולת ויציבות מוגברים.
דמויות > מספר שלוש/האנו

מספר שלוש תואר כנער לורי בן 14 שמופיע בתחילת הספר, כאשר המוגדוריאנים רודפים אחריו בג'ונגל באפריקה. הוא נהרג במהרה בעודו בורח מהמוגדוריאנים לאחר שהם הרגו את הספאן שלו.
הגברה - כל הגארד יורשים כוח פיזי, מהירות, רפלקסים, סיבולת ויציבות מוגברים. שלוש משתמש בזה כדי לקפוץ מעל עמק בספר, אולם הוא לא שרד, כי היו מוגדוריאנים שחיכו לו בצד השני.
טלקינזיס - לכל אנשי הגראד יש טלקינזיס, אולם הטלקינזיס שלו היה מפותח במיוחד והיה יכול להרוג בעזרת תנועת יד חדה.
סרט

הגרסה הקולנועית יצאה למסכים ב-18 בפברואר 2011. מככבים בו אלכס פטיפר כג'ון סמית / מספר ארבע, דיאנה אגרון כשרה הארט, קאלן מקאוליף כסאם גוד, טרסה פאלמר כמספר שש, טימותי אוליפנט כהנרי וג'ייק אייבל כמארק ג'יימס. הסרט זכה לביקורות שליליות ממבקרי הקולנוע. אתר Rotten Tomatoes המרכז ביקורות קולנוע העניק ציון לסרט "רקוב" עם דירוג של 30%.
ה-DVD שוחרר ב-20 ביוני והכניס $144 מיליון מאז.
הסדרה

לספר שוחרר ספר מקדים, I Am Number Four: The Lost Files: Six's Legacy, ב-26 ביולי 2011 (באנגלית בלבד). ספר זה מספר את סיפורה של מארן אליזבת, מספר שש מהגארד של לוריאן, לצד הספאן שלה, קטרינה. הסיפור מתרחש לפני שהיא פוגשת את מספר ארבע בספר הראשון בסדרה. ספר זה זמין ב-Apple’s iBookstore, וב-Amazon's Kindle.
ספר ההמשך, "כוחה של מספר שש", פורסם ב-23 באוגוסט 2011. הוא עוקב אחר הלורים הנותרים כאשר הם מתאחדים כדי להילחם במוגדוריאנים.
יצחק אייזיק חבר

| --- | --- |
 לידה:  1789 הורודנה 
 פטירה:  11 בנובמבר 1852 (בגיל 63 בערך) סובאלק
 תקופת הפעילות:  ? – 11 בנובמבר 1852 
 
רבי יצחק אייזיק חבר (וילדמן; תקמ"ט, 1789 – כ"ט בחשון תרי"ג, 11 בנובמבר 1852) היה פוסק הלכה ומקובל ליטאי בולט, רב של מספר עיירות בליטא ומחבר ספרים. היה תלמידו של רבי מנחם מנדל משקלוב שהיה תלמידו של הגאון מווילנה.
תולדותיו

חבר נולד בשנת תקמ"ט (1789) בעיר הורודנה, לרבי יעקב חבר ולחינקא בת רבי יצחק מאמדור. מגיל 14 למד מפי רבי מנחם מנדל משקלוב, שעלה לארץ בשנת תקס"ח בהיות ר' יצחק אייזיק בן 19. אשתו הראשונה נקראה שפרינצא, והיא נפטרה בטיקטין בי"ט תשרי תר"ט (1848). אשתו השנייה נקראה רבקה מרים. בגיל צעיר התמנה לרבנות בעיירה פרזווע, ואחר כך שימש ברבנות בערים: ראזינאי, וולקוביסק, טיקטין. בארבע שנותיו האחרונות שימש ברבנות סובאלק. חבר נפטר בגיל 64 בכ"ט בחשון תרי"ג (1852).
בתורת הקבלה

תלמידו רבי יצחק כהנא מספר בשמו שהוא עסק בתורת האר"י והגר"א שלושים שנה ברציפות -”אמר לי אדמו"ר ז"ל שעסק בדברי רבינו הגדול האריז"ל”. עסק גם במשנת הרמח"ל ובספרו "פתחי שערים" הוא משלב מתורת שלושתם. כמו הגר"א, הוא מפרש את כתבי האר"י בדרך משל, בדרכו של הרמח"ל. רבי יצחק אייזיק חיבר גם ספר בשם "מגן וצינה" שמטרתו להוכיח את אמיתות ספר הזוהר והקבלה. בדורו נודע ר' יצחק אייזיק כממשיך מורשת בית מדרשו של הגר"א, והוא נמנה עם בחירי חבורת תלמידי-תלמידיו של הגר"א המכונה: פה שלישי לאליהו.
ספריו > חיבוריו בנגלה

בית יצחק, ענייני ספיקות וקבוע, סודילקוב תקצ"ו.
בית יצחק, ענייני ברירה, וילנה תרע"ג
בית נאמן, עד אחד נאמן באיסורין, ורשה תרמ"א
תשובות בנין עולם על אורח חיים ויורה דעה, ורשה תרי"א.
תשובות בנין עולם על אבן העזר, מהדורה חדשה מוסד הרב קוק תשמ"ח. (מהדורה חלקית נדפסה בוורשה תרס"ד).
סדר זמנים, על ענייני הזמנים בהלכה, ורשה תר"ד.
הגהות על הש"ס, נכללו במהדורת ש"ס וילנא.
ספריו > חיבוריו בנסתר

פתחי שערים חלק א', ורשה תרמ"ח
פתחי שערים חלק ב', שם.
ברית יצחק, ביאור לאידרא דמשכנא ועוד, ורשה תרמ"ח
בית עולמים, ביאור לאידרא רבא, ורשה תרמ"ט
מגן וצינה, להגנת חכמת הקבלה, יוהנסבורג תרט"ו
גנזי מרומים, ביאור למסכת אצילות, יוהנסבורג תרכ"ד
אפיקי ים, ביאור לאגדות הש"ס, ישיבת המקובלים שער השמים ירושלים תשנ"ד
פרי יצחק, ביאור על ספר יצירה, הוראדנא תקנ"ח
ספריו > דרושים

הגדה של פסח, עם ביאור יד מצרים ויד חזקה
שיח יצחק, דרושים, וילנה תרע"ב
שיח יצחק, דרושים ח"ב, קיידן תרצ"ט
אור תורה, ביאור לספר מעלות התורה לרבי אברהם אחי הגר"א, ירושלים תר"מ.
ספריו > ביאורים לכתבי הגר"א ורמ"מ משקלוב

ביאור לספר אדרת אליהו על התורה מהגר"א
באר יצחק ביאור ללקוטי הגר"א
ביאור לביאורי אגדות מהגר"א למסכת ברכות, מכון הגר"א תשס"ה.
ביאור לספר מים אדירים מרבי מנחם מנדל משקלוב, ורשה תרמ"ה, מהדורה שלמה מכתב יד ירושלים תשמ"ז
חלק ניכר מכתביו נשאר בכתבי יד, והוצא לאור לאחר מותו על ידי בניו, נכדיו או מוציאים לאור אחרים.
משפחתו

בנו רבי יוסף כיהן אף הוא ברבנות עיירות, וחיבר מספר חיבורים, בהם "שער יוסף", "כפלים לתושיה" על שיר השירים, ו"זרוע נטויה, ביאור על הגדה של פסח" (שאותה הוציא בעקבות חיבורו של אביו "יד חזקה").
כמו כן חיבר רבי יוסף שני ספרי הספד, האחד על אביו, "נפש נקי", והשני על אביו וכן על רבי אריה לייב שפירא אב בית דין קובנה, ועל רבי מאיר מברינסק, ורבי אליעזר מהורודנה, ועל רבי אליעזר יצחק פריד, בשם "ציון לנפש".
בנים נוספים הם הרב משה רבינוביץ ורבי אהרן פונדק מווילנה. חתניו הם רבי אליעזר שלמה שכיהן ברבנות, ורבי יצחק צבי הלוי לוין מנהל כולל סובאלק ולומז'ה.
ראו גם

מנחם מנדל משקלוב
קבלה
אחרונים
לקריאה נוספת

הרב חיים פרידלנדר מבוא לספר מגן וצינה.
הערות שוליים

↑  נפטר בהורודנה, כ"ד באדר תקצ"א.
↑  נפטרה ו' בשבט תק"צ.
↑  בנו בהספדו שהדפיס בשם "נפש נקי"
↑  הקדמה לבנין עולם שם מזכיר את אביו, אמו ואשתו הראשונה.
↑  האתר לחקר משפחות יהודיות
↑  בהקדמת ספרו תולדות יצחק, ירושלים תרל"ד.
↑  חבר, יצחק איזיק בן יעקב, בית יצחק [ברורי המדות (ח"ב)], ווילנא, תרע"ג 1913
↑  חבר, יצחק איזיק בן יעקב, בית נאמן, ווארשא, תרמ"א 1881
↑  חבר, יצחק איזיק בן יעקב, בנין עולם חלק א-ב, ורשה, תרי"א 1851
↑  הגאון רבי יצחק אייזיק חבר זצ"ל, בנין עולם - שאלות ותשובות בדיני אבן העזר, ירושלים: מוסד הרב קוק, תשמ"ח 1988
↑  חבר, יצחק איזיק בן יעקב, סדר זמנים, ווארשא, תר"ד 1844
↑  חבר, יצחק איזיק בן יעקב, פתחי שערים - חלק א, ווארשא, תרמ"ח 1888
↑  חבר, יצחק איזיק בן יעקב, פתחי שערים - חלק ב, ווארשא, תרמ"ח 1888
↑  חבר, יצחק איזיק בן יעקב, ברית יצחק, ווארשא, תרמ"ח 1888
↑  חבר, יצחק איזיק בן יעקב, בית עולמים, ווארשא, תרמ"ט 1889
↑  חבר, יצחק איזיק בן יעקב - לוצאטו, משה חיים, 1707-1747 (פרידלנדר, חיים בן משה - עורך), מגן וצינה (וקונ' בביאור יסודי הקבלה), בני ברק, תשמ"ב 1985
↑  יצחק אייזיק חבר, מסכת אצילות
↑  יצחק איזיק בן יקותיאל זלמן, פרי יצחק, הוראדנא, תקנ"ח 1798
↑  חבר, יצחק אייזיק בן יעקב, הגדה של פסח-רי"א חבר, בני ברק, תשנ"ג 1993
↑  חבר, יצחק איזיק בן יעקב, שיח יצחק, ווילנא, תרע"ב 1912
↑  חבר, יצחק איזיק בן יעקב, שיח יצחק, קיידאן, תרצ"ט 1939
↑  אליהו בן שלמה זלמן (הגר"א), 1720-1797, אדרת אליהו - תורה, ווארשא, תרמ"ז 1887
↑  אליהו בן שלמה זלמן (הגר"א), 1720-1797 - חבר, יצחק אייזיק בן יעקב, לקוטי הגר"א [באר יצחק], ווארשא, תרמ"ט 1889
↑  חבר, יוסף בן יצחק איזיק, שער יוסף, יוהאניסבורג, תרי"ב 1852
↑  חבר, יוסף בן יצחק איזיק, כפלים לתושיה, ווארשא, תרל"ג 1873
↑  חבר, יוסף בן יצחק איזיק, זרוע נטויה, ווארשא, תר"ה 1845
↑  הקדמת המחבר
↑  חבר, יוסף בן יצחק איזיק, נפש נקי, ווארשא, תרי"ג 1853
↑  חבר, יוסף בן יצחק איזיק, ציון לנפש, יאהאניסבורג, תרט"ז 1856
| --- | --- |
בקרת זהויות :  NLI: 987007310100505171  GND: 1042681651  ISNI: 0000 0001 2013 1567  LCCN: n85077386  NTA: 297186787  VIAF: 97229666   WorldCat (עם VIAF): 97229666
ברקשייר האת'וויי

| --- | --- |


 נתונים כלליים
 סוג:  חברה ציבורית, NYSE: BRK.B
 בורסה:  הבורסה לניירות ערך בניו יורק (BRK.A)  הבורסה לניירות ערך בניו יורק (BRK.B) 
 מייסדים:  אוליבר צ'ייס 
 תקופת הפעילות:  1955–הווה (כ־70 שנה)
 חברות בנות:  GEICO  The Buffalo News  Burlington Northern Santa Fe Corporation  Borsheim's Fine Jewelry  בנג'מין מור  Business Wire  Pilot Flying J  Clayton Homes  דיירי קווין  FlightSafety International  ברוקס  Ben Bridge Jeweler  National Indemnity Company  קבוצת מרמון  ברקשייר האת'וויי אנרגיה  NetJets  Acme Brick  Central States Indemnity  General Re Corporation  Berkshire Hathaway GUARD Insurance Companies  מדיקל פרוטקטיב  Scott Fetzer Company 
 מיקום המטה:  אומהה 
 משרד ראשי:  ארצות הבריתאומהה, נברסקה, ארצות הברית
 ענפי תעשייה:  קונגלומרט, ביטוח, תעשיית התעופה 
 מוצרים עיקריים:  אחזקות וביטוח
 שווי שוק:  1.01 טריליון דולר (10 בפברואר 2025)
 הכנסות:  364,482,000,000 דולר אמריקאי (נכון ל־2023) 
 רווח תפעולי:  120,166,000,000 דולר אמריקאי (נכון ל־2023) 
 רווח:  96,223,000,000 דולר אמריקאי (נכון ל־2023) 
 הון עצמי:  451,336,000,000 דולר אמריקאי (נכון ל־2020) 
 יו"ר:  וורן באפט 
 מנכ"ל:  וורן באפט 
 עובדים:  360,000 (נכון ל־31 בדצמבר 2020) 
  
 www.berkshirehathaway.com
 
ברקשייר האת'וויי בע"מ (באנגלית: Berkshire Hathaway Inc.) היא קונצרן אמריקאית-רב לאומית בבעלות המיליארדר וורן באפט, שמשרדיה ממוקמים באומהה, נברסקה, ארצות הברית. לקונצרן כ-80 חברות בנות בתחומי הביטוח השונים, ובכלל זה בעסקי ביטוח משנה. לחברה החזקות גדולות גם בענפי הקמעונאות, ריהוט לבית, ממתקים, שואבי אבק, תכשיטים, הוצאה לאור של עיתונים, והנעלה.
החברה מחזיקה מעת לעת סכומים גדולים במזומן, בהיקף של עשרות מיליארדי דולרים, אשר בחלקם מתעתדת החברה להשתמש לרכישת חברות נוספות, על פי האסטרטגיה של וורן באפט – השקעת עודפי הכספים של החברה בחברות ציבוריות ופרטיות, כאשר השיקולים בבחירתן הם בעיקר עוצמת החברה הנרכשת ודרך ניהולה.
וורן באפט הוא בעל השליטה בחברה ומחזיק בכ-38% מהון המניות של החברה, ונחשב לאחד מעשירי העולם בזכות החזקתו.
באפריל 2016 חצה מחיר המניה (BRK-A) את רף 215,000 הדולר ושווי השוק שלה הגיע לכ-352 מיליארד דולר, ובפברואר 2022 כבר היה שוויה מעל 792 מיליארד דולר. ב-28 באוגוסט 2024, ברקשייר האת'וויי חצתה לראשונה את רף הטריליון דולר בשווי השוק שלה, והפכה לחברה הלא-טכנולוגית הראשונה שהגיעה להישג זה.
היסטוריה > תמצית

חברת Berkshire Cotton Manufacturing וחברת Hathaway Manufacturing התאחדו בשנת 1955 והיווה את Berkshire Hathaway. החברה החזיקה במפעלי טקסטיל והעסיקה אלפי עובדים, אך התמודדה עם אתגרים בתעשייה התחרותית. וורן באפט החל לרכוש מניות של ברקשייר האת'ווי ב-1962 ובסופו של דבר השתלט על החברה ב-1964. באפט הבין את הקשיים בעסקי הטקסטיל וגיוון את הפעילות לענפים אחרים, כגון ביטוח וסחר בתלושי הנחה (קופונים).
ברקשייר האת'ווי ידועה בהשקעות השמרניות שלה וביצעה רכישות משמעותיות, כמו קוקה קולה ו-Precision Castparts. בשנים האחרונות החברה גם השקיעה בבנק אוף אמריקה ורכשה מניות של אמזון.
היסטוריה > ייסוד החברה והיסטוריית רכישות משמעותיות

חברת Berkshire Cotton Manufacturing נוסדה ב-1889 באדמס, מסצ'וסטס, והתמזגה ב-1929 עם חברה אחרת ליצירת Berkshire Fine Spinning Associates. חברת Hathaway Manufacturing Company נוסדה ב-1888 בניו בדפורד, מסצ'וסטס. ב-1955 התמזגו שתי החברות ויצרו את חברת Berkshire Hathaway. לאחר המיזוג החזיקה החברה ב-15 מפעלי טקסטיל והעסיקה 12,000 עובדים. משרדיה שכנו בניו בדפורד. מכירות החברה הגיעו בשיאן ל-120 מיליון דולר. עד סוף שנות החמישים של המאה העשרים סגרה החברה מחצית ממפעליה.
ב-1962 החל וורן באפט, שהתרשם ממאזני החברה וממחירה הזול יחסית, לרכוש את מניותיה, בתחילה במחיר של 7.6 דולר למניה. ב-1964 השתלט באפט על החברה. שווי השוק של החברה אז היה 22 מיליון דולר. באפט הגדיר לעצמו יעד צמיחה של 15% בשנה.
בתחילה המשיך באפט בעסקי הטקסטיל המסורתיים, אך ב-1965 עלה ההפסד התפעולי לכדי 10 מיליון דולר. החברה התקשתה לגבות מחירים עודפים על מוצריה, ובאפט נוכח כי ענף הטקסטיל הוא ענף תחרותי מאוד, המתחרה במפעלים בחו"ל ששכר העבודה בהם נמוך, ואשר ההון המושקע בו רב. ברקשייר המשיכה להפעיל את המפעלים 20 שנים נוספות, עד שבאפט החליט לסוגרם ולצאת מעסקי הטקסטיל ב-1985.
הבעייתיות בעסקי הטקסטיל הביאה את באפט לרכוש גם עסקים אחרים. ב-1967 רכש שתי חברות ביטוח מעיר מגוריו, אומהה. רכישה משמעותית יותר בתחום הביטוח בוצעה בשנות השבעים עם רכישתה של GEICO – חברת ביטוח שכיום מהווה את ליבת עסקי הביטוח של ברקשייר האת'אווי.
ב-1978 מיזגה ברקשייר לתוכה את Blue Chip Stamps, חברה לסחר בתלושי הנחה ("קופונים"), שבאפט החל לרכוש ממניותיה כבר ב-1970. בעקבות המיזוג צורף יו"ר מועצת המנהלים שלה, צ'ארלי מאנגר, להנהלת ברקשייר, והוא שימש כסגן יושב ראש הקבוצה וכשותפו הפעיל של באפט עד למותו ב-2023.
החברה המשיכה במסע קניותיה, כשהקו המאפיין אותן הוא תורתו של בנג'מין גראהם, ובפרט "שולי הביטחון" המפורסמים שלו, קרי רכישת מניות ששווין בשוק היה נמוך משמעותית משווין האמיתי לטווח ארוך.
החברה ידועה בהשקעותיה הסולידיות יחסית בתעשיות מסורתיות ובעובדה שאינה מעורבת בחברות רבות בתחום ההיי-טק, הטכנולוגיה והתקשורת. אחת ההשקעות הגדולות של החברה היא חברת קוקה-קולה. גם בהשקעות שמרניות אלה יש לעיתים כישלונות: ב-2011 רכשה ברקשייר האת'וויי מניות IBM בסך 10.7 מיליארד דולר, שערכן ירד במיליארד דולר לאחר פרסום דוח מאכזב של IBM, וירד בעוד 750 מיליון דולר לאחר פרסום דוח מאכזב נוסף.
במאי 2006 ברקשייר האת'וויי רכשה 80% מהמפעל הישראלי ישקר מבעליו, משפחת ורטהיימר, בסכום של 4 מיליארד דולר. במאי 2013 הודיעה בקשייר האת'ווי כי היא השלימה את רכישת ישקר כשקנתה את 20% הנותרים בסכום של 2 מיליארד דולר.
בשנת 2007 החברה קיבלה שליטה על חברת TTI.
בשנת 2011 השקיעה החברה 5 מיליארד דולר בבנק אוף אמריקה בתמורה למניות בכורה, וביוני 2017 הגיע שוויין ל-17 מיליארד דולר.
ב-10 באוגוסט 2015 דווח כי ברקשייר האת'וויי תרכוש את פרסיז'ן קאסטפרטס (Precision Castparts) (אנ') תמורת כ-37.2 מיליארד דולר.
בתחילת מאי 2019 דווח לתקשורת שהחברה תקנה מניות מענקית הקמעונאות אמזון.
מחיר המניה

נכון למאי 2024, מחיר המניה של ברקשייר מסוג (BRK-A) עומד על 603,000.00 דולר, ובמשך שנים היא המניה הבודדת בעלת השווי הגבוה ביותר בבורסה של ניו יורק, וככל הנראה בעולם כולו. מחירה הגבוה של המניה, מעבר להצלחת החברה, נובע ממדיניות החברה של השקעת הרווחים בהמשך התפתחות החברה, מבלי לחלק דיבידנדים למחזיקי המניות, ושלא לבצע "ספליט" במניות (פיצול שנועד להנגיש את סחירות המניה). מדיניות זו של וורן באפט נועדה להגביר את יציבות שווי השוק של החברה כדי להקשות על ספקולנטים להשפיע על שווי זה ולמנוע שינויים חדים במחיר המניה בזמן קצר לצורך השגת רווח מהיר.